Sejko Stančev Daskalov

Sejko Stančev Daskalov (; * 26. február 1919, Pobit Kamak† 13. február 1945, Orovnica) bol bulharský študent medicíny, partizán, účastník domáceho druhého česko-slovenského odboja a Slovenského národného povstania.

Od roku 1940 študoval medicínu na Lekárskej fakulte Slovenskej univerzity v Bratislave. Bol členom ilegálneho marxistického krúžku v Bulharskom všeobecnom národnom študentskom zväze. Pridal sa k partizánskemu internacionálnemu oddielu kpt. Jozefa Mičudíka, ktorý sa včlenil do Nitrianskej partizánskej brigády ako 3. oddiel (prápor). Daskalov u partizánov slúžil ako zdravotník. Zomrel 13. februára 1945 pri obci Orovnica počas pokusu Nitrianskej partizánskej brigády prebiť sa cez frontovú líniu z obkľúčenia. Akcia bola úspešná, ale jednotka utrpela ťažké straty – v nepriateľskej paľbe a rozvodnenom Hrone zahynulo 50 až 80 mužov, vrátane viacerých bulharských partizánov.

Referencie 

Narodenia v 1919
Úmrtia 13. februára
Úmrtia v 1945
Bulharské osobnosti
Partizáni
Osobnosti SNP